Coronavirus în România LIVE  24 august. Alte 825 de cazuri noi, bilanțul se apropie de 80.000.
825 de cazuri noi de coronavirus au fost raportate în România în ultimele 24 de ore. Bilanțul infecțiilor a ajuns la 79.330, potrivit datelor transmise luni de Grupul de Comunicare Strategică. În ultima zi, s-au înregistrat 37 de noi decese.
În urma testelor efectuate la nivel național, față de ultima raportare, au fost înregistrate 825 de cazuri noi de persoane infectate cu SARS – CoV – 2, acestea fiind cazuri care nu au mai avut anterior un test pozitiv.Distinct de cazurile nou confirmate, în urma retestării pacienților care erau deja pozitivi, 285 de persoane au fost reconfirmate pozitiv.Până astăzi, au decedat 3.309 persoane diagnosticate cu COVID-19. În intervalul 23.08.2020 (10:00) – 24.08.2020 (10:00) au fost înregistrate 37 de decese (18 bărbați și 19 femei), ale unor pacienți infectați cu noul coronavirus, internați în spitalele din Arad, Argeș, Bacău, Bihor, Bistrița-Năsăud, Buzău, Călărași, Cluj, Constanța, Dolj, Galați, Gorj, Hunedoara, Iași, Mehedinți, Prahova, Sălaj, Sibiu, Timiș, Vâlcea, Vaslui și Municipiul București. Dintre acestea, 1 deces a fost înregistrat la categoria de vârstă 10-19 de ani, 2 decese la categoria de vârstă 40-49 ani, 2 la categoria 50-59 ani, 11 decese la categoria de vârstă 60-69 ani, 12 decese la categoria de vârstă 70-79 ani și 9 decese la categoria de peste 80 de ani. Toate decesele înregistrate sunt ale unor pacienți care au prezentat comorbidități.